انا كنت سألت حضرتك يا شيخ احمد آآ عن افضل وقت لصلاة الضحى. بس انا ما كنتش اعرف هي بتتصلى كم ركعة؟ فممكن حضرتك تعرفني. شف يا محمد آآ بالنسبة
من صلاة الضحى فورد فيها اكتر من هيئة عن النبي صلى الله عليه وسلم فورد مثلا ان النبي صلى الله عليه وسلم صلاها ركعتين. وكان بيحث الناس على ان هم يصلوها ركعتين
زي حديث النبي صلى الله عليه وسلم يصبح على كل سلامى من احدكم صدقة فكل تسبيحة صدقة وكل تحميدة صدقة وكل تكبيرة صدقة وكل تهليلة صدقة ويجزئ عن ذلك كله. ركعتان يصليهما العبد من الضحى. فهنا النبي صلى الله عليه وسلم بيلفت انظارنا
ان احنا ممكن نصلي الضحى ركعتين ورد في حديث اخر عند الترمذي ان النبي صلى الله عليه وسلم حث ان تكون صلاة الضحى اربع ركعات كما ثبت ان النبي صلى الله عليه وسلم قال
قال الله عز وجل يا ابن ادم اربع ركعات من اول النهار اكفك اخره. يعني صل اربع ركعات من اول النهار اللي هي صلاة الضحى. اكفيك اخره. احميك واحرسك وادفع عنك السوق وادفع عنك المكروه
وورد كمان يا ام محمد في حديث انس ان النبي صلى الله عليه وسلم صلى الضحى ست ركعات واكثر ما ورد عن النبي صلى الله عليه وسلم في عدد ركعات الضحى وهو حديث ام هانيء رضي الله عنها. ان النبي صلى الله عليه وسلم يوم الفتح راح بيتها وصلى الضحى فيه
ثمن ركعات وده اللي خلى جمع من العلماء يقوله ويمكن هو ده قول الجمهور ان اكتر عدد لركعات الضحى هو تمن ركعات لان ده اكتر حاجة وردت عن النبي صلى الله عليه وسلم
وفيه فريق تاني من اهل العلم آآ آآ من الكبار المحقين كابن جرير الطبري رحمة الله عليه مثلا كان يرى ان اكتر عدد لركعات الضحى هو غير حدد واستدل على ذلك بحديث عائشة رضي الله عنها ان النبي صلى الله عليه وسلم كان يصلي الضحى اربع ويزيد ما شاء. يزيد ما شاء هنا يبقى خلى المسألة مفتوحة
تصلي حسب ما ربنا عز وجل يقدرك. طيب انا دلوقتي اللي عايز اسألك بقى سؤال يا محمد آآ طالما ان ورد عن النبي صلى الله عليه وسلم من صلاة الضحى اتنين وورد عنه اربعة وورد عنه ستة ورد عنه تمانية ورد عنه في بعض الاحاديس ان هي محددة ورد عنه في بعض الاحاديس ان هي غير محددة
في ظنك انا لما اجي اصلي الضحى اعمل ايه؟ ننوع مرة ركعتين مرة اربعة ننوع بقى بالظبط هو ده الصح يا محمد. من المستحب او المسنون ان احنا ننوع علشان اولا ما يبقاش عندنا رتابة العبادة ان احنا ملازمين حاجة معينة. وفي نفس الوقت نحيي السنن بين الناس وفي نفس الوقت نصيب السنة
بالفعل كل ما فعله رسول الله صلى الله عليه وسلم. ماشي شكرا يا شيخ احمد